રાજકોટ સેશન્સ કોર્ટમાં ગઈકાલે લૂંટના ગુનામાં પકડાયેલા કેદીને મુદતે સરકારી વાહનમાં લઈ આવવાના બદલે ખાનગી કારમાં લઈ જવાની સવલત પુરી પાડનાર માલવીયાનગર પોલીસ મથકના પીએસઆઈ બી. બી. રાણા અને ભક્તિનગર પોલીસ મથકના ત્રણ કોન્સ્ટેબલ યશપાલસિંહ પ્રવિણસિંહ ઝાલા, મયુરસિંહ વનરાજસિંહ પરમાર અને ભૂપેન્દ્રસિંહ જનકસિંહ વાઘેલાને પોલીસ કમિશનરે આજે સસ્પેન્ડ કરવાનો હુકમ કર્યો હતો.